**Жаттығу жұмысы және сауаттылық**

Қазақ тілінен жаттығу жұмысын сапалы орындау – сауаттылыққа апаратын айқын жол . Оқушыны мектеп қабырғасына келгеннен бастап ұқыптылыққа үйрету мұғалімге парыз екенін түсінсек , сол өлшеусіз еңбектің жемісін оқушының жаттығу жұмысын қалай орындауынан байқаймыз.

Жақсы оқушы ұқыптылыққа бейім болады да , жұмысты мұқият атқарады . Орта оқушы жазба жұмыстарынан бірде орындаса , бірде орындай алмайды , тек көшіріп келумен таниды. Ал, үлгерімі төмен оқушының жағдайы мүлдем басқаша.

Енді өзім сабақ беретін сыныптағы оқушыларды сауаттылыққа үйретудің негізгі жолдары туралы сөз етпекпін.

Қазақ тілі сабағында оқушылардың әр алуан жаттығу жұмыстарын өз деңгейінде орындап отыруын, тапсырмаларды класта және үйде өзінше орындауын , іскерлік дағдыға қалыптасуын қатаң қадағалаймын.

Жазба жұмыстарын жолға қоюда алдымен сияның бірыңғайлығы, дәптердің таза болуы , әріптің көркем жазылуы, парақтың шетіне жиектеме қалдыру, жаңа жолдан бастап жазу, тақырып атаулыдан кейін ешқандай тыныс белгісі қойылмайтыны , тақырыптың жолдың ортасынан жазылуы , қатенің таңбалаудың белгілері- бұның бәрі мұғалімнің күнделікті педагогикалық жұмысында іс жүзіне асыратын міндеті.

Оқушылардың бірден , төменгі кластан келген бойда, жоғарыдағы көрсетілген бірыңғайлыққа дағдыландырған ұтымды. Орташа оқитындармен үлгерімі төмен оқушылардың орындаған жаттығу жұмыстарын әр сабақ сайын тексеріп отыру пайдалы.

Олардан сабақ міндетті түрде орындаған жаттығу жұмысын берген жауабына байланыстыра айтқызып , қосымша сұрақтар беремін. Оқушының жалпы білімі мен орындаған жаттығу жұмысын қорытындылап, өз біліміне көзін жеткізіп барып бағалаймын .

Орфографиялық қателерді көп жіберетін оқушыларға кейде жақсы орындаған оқушының дәптерін беріп , жіберген қателерін қызыл сиямен өзіне салыстыра тексерткен дұрыс.

Жаңа сабақты түсіндірерде алдымен жаттығу жұмысының берілгенін оқып , оқушыларды логикалық ойға жетелеймін . Мұның себебі қазақ тілі екі сатыда жүргізілгендіктен , төменгі класта тиянақты білім алып шыққан оқушыда ойлау процесі жүріп жатады да, білімі төмендері озаттарға қарап , олардың жауабын күтіп отырады . Дәл осындай ынталы тыңдау кезінде айтылған ой оқушы жадында ұзақ сақталады да , ережені орындалған жұмысқа қарап , дәл солай болмаса да жуықтатып , мазмұнын айтып береді . Оқушы үйге берілген жаттығуды орындамаса , онда бұл оның қазақ тілі сабағына дайындалмағанын көрсетеді . Мұндай оқушыны қосымша жұмысқа тарту керек . Солай болғандықтан жаттығу жұмысын жазбай келген оқушыларға тапсырманы қалдырмай орындатуға қайта міндеттеймін .

Осындай әр сабақты жұмыс оқушының сауатын ашып , ой кеңестігін ұлғайтады.

Қазақ тілі пәнінің жаттығу жұмыстарын мен творчестволық еңбектерін оқушылар сабақта орындағанда өз бетімен жұмыс істеуге көп уақыт бөлемін .

Кластағы оқушылар тапсырма бойынша жұмыс жасап жатқанда мен үлгерімі төмен оқушылармен жұмыс жүргіземін . Оның жұмысын жүйелеп , оқушы біліміндегі олқылықты айтамын . Өткен тақырыптан түсінік беремін .

Бастауыштан жөнді оқи алмайтын , кейде әріп танымайтын да оқушылар келеді. Төменгі сыныпта білімі таяз оқушы жоғары класта мүлде нашарлап кетеді. Үлгерімі төмен оқушылар дені осылардан шығады .

Бұл оқушылармен жұмысты қалай жүргізіп келемін ? Олардың білімін анықтағаннан кейін, қазақ тілі болса , әдебиеттен жаттығулар беремін де , күнделікті тапсырманы қадағалап отырам .

Ал, жазба жұмыстарына келетін болсақ жаттығу жұмысын орындап келуді тапсырманы да , сабақ сайын дәптерін тексеріп , кейбір түсінбеген жерлерін қосымша түсіндіремін .

Үлгерімі төмен оқушылармен осылай жүйелі жұмыс жүргізгенде ғана олар қатарға қосылып кетеді.

Алматы облысы, Талдықорған қаласы

Еркін ауылдық округіндегі МДШО бар №26 орта мектептің

қазақ тілі мен әдебиеті пәнінің мұғалімі Жумадилова А.Қ.